61970J0048
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (πρώτο τμήμα)
της 16ης Μαρτίου 1971 (
*1
)
Αντικείμενο της υποθέσεως:
Προσφυγή ακυρώσεως της σιωπηράς απορρίψεως εκ μέρους του καθού — απορρίψεως που επιβεβαιώθηκε μεταγενέστερα με έγγραφο της 25ης Ιουνίου 1970 — της διοικητικής ενστάσεως του προσφεύγοντος με την οποία ζητούσε κυρίως:
1)
τον επαναπροσδιορισμό των κριτηρίων που διέπουν την εκ περιτροπής μετάβαση με αποστολή στο Στρασβούργο για τις συνόδους του Ευρωπαϊκού Κοινοβουλίου,
2)
την ακύρωση της προσωρινής αναθέσεως καθηκόντων, διαδοχικά δύο φορές, σε μία συνάδελφο του προσφεύγοντος.
Διατακτικό της αποφάσεως:
ΤΟ ΔΙΚΑΣΤΗΡΙΟ
Ακυρώνει την απόφαση του γενικού γραμματέα του Ευρωπαϊκού Κοινοβουλίου της 6ης Ιανουαρίου 1970 με την οποία κλήθηκε η Annamaria dell'Omodarme να ασκήσει, προσωρινά, καθήκοντα μεταφράστριας.
Πρόταση γενικού εισαγγελέα:
Πρότεινε να δοθεί η απάντηση ότι:
Το αίτημα με το οποίο ο προσφεύγων ζητεί από το Δικαστήριο να ακυρώσει τον προσωρινό διορισμό που έγινε το Δεκέμβριο του 1968 και να αναγνωρίσει ότι δεν επιτρέπεται να ανατίθενται σε προσωρινό υπάλληλο, κατά μόνιμο τρόπο, αποστολές στο Στρασβούργο πρέπει να απορριφθεί ως απαράδεκτο. Αντίθετα, κατά το μέρος που αφορά την ακύρωση του προσωρινού διορισμού που αποφασίστηκε τον Ιανουάριο του 1970, η προσφυγή παρίσταται όχι μόνο παραδεκτή, αλλά και βάσιμη, απ' αυτό δε παρέπεται ότι η σιωπηρή απορριπτική απόφαση της διοικητικής ενστάσεως του προσφεύγοντος, η οποία θεωρείται ότι συνάγεται από τη σιωπή της διοικήσεως μετά παρέλευση προθεσμίας δύο μηνών, πρέπει ως προς το σημείο αυτό να ακυρωθεί.
(
*1
)	Γλωσσά διαδικασίας: η γαλλική.